Več kot 1.000 uniformiranih policistov se je danes ob 10:00 uri v okviru stavke zbralo pred vlado.

Policisti so stavko začeli zaradi slabih delovnih pogojev in neizplačila presežka ur. Pred Vlado RS se jih je zbralo več kot 1.000. Ker je pred stavbo vlade nastala nekontrolirana gneča policistov, je premier Miro Cerar poklical policijo, da umiri nastalo situacijo. Policija se je hitro odzvala, saj so njeni možje bili na licu mesta.

„Prejeli smo klic predsednika vlade, zato smo se hitro odzvali in se takoj lotili posredovanja. Ker smo se zaradi stavke ravno nahajali na lokaciji, kjer so potekali nemiri je bil intervencijski čas hitrejši. Hitro smo ugotovili, da smo mi tisti, ki izvajamo nemire, zato smo drug drugega aretirali in pospravili v marice,“ je dejal predsednik Policijskega sindikata Radivoj Urošević.

Predsednik vlade je s posredovanjem zadovoljen: „Veseli me, da se je policija kljub stavki odzvala. Pa ne samo, da se je odzvala, odzvala se je hitro in učinkovito. Zaslužijo si vse pohvale, a plač jim vseeno ne bomo zvišali.“

Policisti, ki so ostali vklenjeni v maricah so že poklicali policijo, da jih pridejo rešiti, a se ti ne odzovejo, ker so bili med stavko aretirani.